Апрача ратавання жывых Бернард займаўся пахаваннем забітых. Гэта выклікала насмешкі нападнікаў, якія казалі: “Ойча, у нас свая работа, у цябе – свая. Мы іх забіваем, а ты іх хаваеш”. Некалькі месяцаў айцец Бернард не мог нармальна спаць. Ён баяўся за лёс сваіх падапечных, што вось прыйдзе дзень, калі нападнікі выканаюць свае пагрозы і нападуць на місію. Але крок за крокам, начамі святар пачаў вывозіць уцекачоў у суседні Камерун.